Leopoldus Sédar Senghor

Leopoldus Sédar Senghor (natus Joal in vico Senegaliae die 9 Octobris 1906; mortuus Verson in Francia die 20 Decembris 2001) fuit poeta et vir publicus Senegalensis et a die 6 Septembris 1960 usque ad usque diem 31 Decembris 1980 Senegaliae primus praeses. Anno 1983 etiam primus Africanorum in Academiam Francicam cooptatus est.

E populo Serer ortus, Leopoldus Sédar Senghor in oppido Ngazobil et mox Dakar in urbe educatus est. Inde Lutetiam profectus est ubi alumnus est facultatis litterarum. Magister scholarum meruit Turonis alibique. Miles exercitús colonialis Francici, captivitatem Germanicam duos annos passus est. Bello peracto, professor linguisticae docuit in Schola Coloniali usque ad annum 1960. Annis fere ab 1946 ad 1955 legatus est ad Conventum Nationalem pro circulo Senegaliae et Mauritaniae. Secretarius civicus et minister consiliarius meruit primis ministris Edgaro Faure et Michaele Debré.

 Opera selecta 
Liberté I. Négritude et humanisme, Lutetiae 1964, 
Liberté II. Nation et voie africaine du socialisme, Lutetiae 1971.
Liberté III. Négritude et civilisation de l'universel, Lutetiae 1988.
On African Socialism, Urbe Novo Eboraco 1964.
Tam-Tam schwarz, Heidelbergae 1955.

Bibliographia
 Riesz, János. 2006. Leopold Sedar Senghor: Der afrikanische Aufbruch im 20. Jahrhundert. Peter Hammer Verlag. ISBN 3-7795-0047-7.

 Nexus externus 
Curriculum vitae apud Academiam Francicam

Categoria:Alumni Lycei Ludovici Magni
Categoria:Alumni universitatum et scholarum Parisiensium
Categoria:Auctores Francogallici
Categoria:Magistri
Categoria:Poetae Senegaliae
Categoria:Politici Franciae
Categoria:Politici Senegaliae
Categoria:Professores Scholae Colonialis et Transmarinae
Categoria:Scriptores Senegaliae
Categoria:Socii Academiae Francicae
Categoria:Duces civitatum
Categoria:Serer